Mielenterveys- ja päihdepalveluiden ryhmämuotoinen hoito

Tietoa palvelusta

Asiointi ja yhteystiedot

Mielen hyvinvoinnin ryhmät

Ryhmissä käsitellään erilaisia mielenterveyden haasteita sekä harjoitellaan keinoja oman mielen hyvinvoinnin edistämiseen. Ryhmät ovat määräaikaisia ja suljettuja:

Masennus: Opi tunnistamaan omia käyttäytymistapojasi ja löydä toimivia keinoja hyvän mielialan ylläpitämiseen. Ryhmä pohjautuu kognitiiviseen käyttäytymisterapiaan ja/tai hyväksymis- ja omistautumisterapiaan (HOT). Ryhmäkoko korkeintaan 8 henkilöä.

Ahdistus: Löydä keinoja vaikuttaa ahdistuneisuusoireiluun ja elää hyvää elämää oireilusta huolimatta. Ryhmä pohjautuu kognitiiviseen käyttäytymisterapiaan ja/tai hyväksymis- ja omistautumisterapiaan (HOT). Ryhmäkoko korkeintaan 8 henkilöä.

Tunnesäätely: Lisää ymmärrystäsi tunnesäätelystä ja opi taitoja tulla toimeen erilaisten tunteiden kanssa. Ryhmä pohjautuu dialektiseen käyttäytymisterapiaan (DKT). Ryhmäkoko korkeintaan 8 henkilöä.

Itsetunto: Lisää itsetuntemustasi ja harjoittele itsemyötätuntoa taideterapeuttisin keinoin. Ryhmä pohjautuu psykologi Hannele Kähkösen Itsetunnon käsi ® -menetelmään. Ryhmäkoko korkeintaan 6 henkilöä.

Unihäiriöt: Opi tunnistamaan uneen vaikuttavia tekijöitä ja tutkittuja menetelmiä unen turvaamiseksi. Ryhmä pohjautuu kognitiiviseen käyttäytymisterapiaan. Ryhmäkoko korkeintaan 8 henkilöä.

Sosiaalinen jännittäminen: Opi tunnistamaan jännittämisen taustalla olevia tekijöitä ja kohtaamaan pelkosi vähitellen altistusmenetelmän avulla. Ryhmä pohjautuu kognitiiviseen käyttäytymisterapiaan. Ryhmäkoko korkeintaan 6 henkilöä.

Ryhmien alkamisajat löydät tapahtumakalenterista:
Tapahtumat

Avoinna

Ei löytynyt asiointikanavia valituilla asetuksilla